**1.        Prečo prišlo vyúčtovanie od Ferrmontu, keď zmluva bola uzavretá s obcou?**

Uzavretím koncesnej zmluvy medzi obcou Liptovská Teplička a spoločnosťou Ferrmont a.s. o prevádzkovaní verejnej kanalizácie v obci Liptovská Teplička prešlo právo na výber stočného na spoločnosť Ferrmont a.s. ako odborne spôsobilého prevádzkovateľa verejnej kanalizácie. Odberatelia (občania) dali na prevod týchto práv súhlas v zmysle Čl. 6 bod 14 Zmluvy o odvádzaní odpadových vôd.

**2.        Pečiatka na obálke je iná ako hlavička na faktúre – z akého dôvodu?**

Rozposielanie faktúr vykonala externá spoločnosť, už sme ju upozornili, aby neprichádzala k tomuto javu naďalej. V budúcnosti vykonáme nápravu.

**3.         V preddavkovej faktúre je uvedené, že je to paušál, obyvatelia majú vodomer, čo to znamená?**

Vyúčtovanie vychádzalo z dát a podkladov, ktoré spoločnosti Ferrmont poskytla Podtatranská vodárenská prevádzková spoločnosť (PVPS). Prosíme tých občanov, ktorým tento stav nesedí so skutočnosťou, aby kontaktovali Zákaznícke centrum na adrese prevadzkovanie@ferrmont.sk alebo na tel. čísle 0905 621 435. Pri kontakte nech si občania pripravia faktúru za vodné od PVPS, aby sme plynule priradili ich vodomer k ich odbernému miestu.

**4.        Na faktúre je uvedený spôsob úhrady prevodným príkazom. Mnohí obyvatelia nemajú osobné účty.  Na úhradu platby napr. poštovou poukážkou  nie je uvedený variabilný symbol (VS). Čo majú uvádzať do VS?**

Ako variabilný symbol treba uvádzať číslo faktúry. V budúcnosti pristúpime k tomu, aby sme priložili k faktúre i poštovú poukážku, ak vystala takáto požiadavka od občanov.

**5.        Bude možnosť nastaviť preddavkové mesačné platby cez SIPO, banku, poštovou poukážkou? Zadaná bola len preddavková platba na tri mesiace.**

S mesačnými preddavkami vzhľadom na administratívnu náročnosť neuvažujeme.